**11. Mooses – Tutkimusmatka Luvattuun maahan -** 4.Moos. 13-14 – **Joh. 10:28**

**Johdanto:** Oletko joskus kuullut kahden ihmisen kertovan saman tarinan eri tavalla? Mistä tiesit, kumpaa

sinun tulisi uskoa?

Israelin kansakin kuuli erilaisia tarinoita ja johtuivat päättämään ketä uskovat.

**Kuva 1**

He olivat olleet matkalla jo pitkään. He lähtivät Egyptistä, mutta minne he matkasivat? Luvattuun maahan, Kanaanin maahan, minne Jumala oli heitä viemässä. Jumala oli sanonut, että se maa tulvii maitoa ja hunajaa, se on hyvä maa heille elää. Jumala oli sen heille tarkoittanut. Matka oli ollut raskas, mutta Jumala oli uskollisesti pitänyt heistä huolen. Lopulta väsyneet matkaajat saapuivat Luvatun maan rajalle ja Jumalan suunnitelma oli, että he nyt muuttaisivat luvattuun maahan, eli ottaisivat haltuunsa Kanaanin maan. He eivät vielä nähneet, mitä siellä heitä odotti, mutta Jumala oli kertonut mitä kaikkea hyvää hän heille siellä antaa.

Minnekäs sä Jeesukseen uskovana oot matkalla? Taivaaseen. **(Navigaattori)** Tämä elämä, jota eletään, on vaellus kohti taivasta. Sinut ja minut on luotu taivasta varten. Elämään Jumalan kanssa. Jumala on suakin auttanut ja johdattanut tähän asti. **Uskotko, että Jumalalla on hyvä suunnitelma myös tästä eteenpäin ja paras odottaa sua Taivaassa?** Se, minne Jumala sinua tässä elämässä johdattaa, on parasta sulle, vaikka et vielä tulevaisuuteen näe. Ja vaikka tulee haasteita matkalla vastaan, nekin on Jumalan antamia ja hän on niissä kanssasi. Hän kuljettaa sua kohti taivasta, antaa elämäsi sellaisia asioita, mitkä pitävät sut Jeesusta tarvitsevana. Sillä Jeesus on ainoa, joka voi sinut taivaaseen viedä. Ja hän varmasti sen tekee. **Mistä sen voin tietää? Jeesus itse sanoo:** **Joh. 10:28.** Ikuinen elämä on sitä, että uskot Jeesuksen ja elät hänen kanssaan nyt ja kerran taivaassa.

**Kuva 2**

**Kun Israelin kansa oli siellä luvatun maan rajalla,** Jumala sanoi Moosekselle: Lähetä 12 miestä tutkimaan sitä maata. Katsomaan millainen se maa on, millaisia siellä asuvat kansat ovat, onko paljon ihmisiä vai vähän, onko heikkoja vai voimakkaita, onko maa viljava vai karu, kasvaako siellä puita. Tuokaa hedelmiä tuliaisina.

**Minkälainen paikka taivas on?** – kuvittelepa mielessä paras paikka mitä voi olla, paras ruoka mitä syödä, parhaat maisemat, paras puuha, mitä voit tehdä… ja kerro se ainakin miljoonalla. Taivaassa on niin paljon parempaa. Mä uskon, että taivas, minne me ollaan matkalla, on paljon, paljon, paljon, mahtavampi, mukavampi ja maukkaampi kuin mitä ikinä osaamme edes ajatella. **Sillä Jeesus on valmistammassa sulle just sun näköistä ja sulle täydellisesti sopivaa kotia.** Raamattu ei kerro yksityiskohtia, mutta sen se kertoo, että siellä ollaan aina Jumalan kanssa, eikä siellä ollenkaan pimeyttä, ei kipua, ei surua, ei syntiä, ei mitään pahaa. Kaikki siellä on hyvää, mukavaa, mahtavaa ja täydellistä. *(Kieltomerkit, ja suunta merkit, mitä taivaassa on)*

**Kuva 3**

Kun ne 12 miestä oli tutkinut Luvattua maata 40 päivää, he palasivat takaisin ja toivat mukanaan hedelmiä. Viinirypäleterttu oli niin valtavan iso ja painava, että kaksi miestä kantoi sitä tangossa. Kymmenen miestä kertoi, että maa todella tulvi maitoa ja hunajaa, siellä oli paljon ruokaa! Mutta ne kertoivat jotain muutakin: ”siellä asuva kansa on voimakas, kaupungit ovat lujasti varustettuja ja hyvin suuria. Ja ihmiset ovat aivan liian vahvoja meille, he näyttävät jättiläisiltä, tunsimme itsemme heidän rinnallaan heinäsirkoiksi! Ne ovat niin vahvoja, ettemme pysty käymään sen kansan kimppuun.” Kertomuksillaan he saivat kansan pelkäämään. **Kansa itki ja valitti koko yön ja halusivat palata takas Egyptiin.** **Israelilaiset eivät luottaneet Jumalaan, vaan epäusko valtasi mielen.** Mooses ja Aaron painoivat kasvonsa maahan kansan edessä. Se tarkoitti sitä, että he jättivät asian Jumalan ratkaistavaksi.

**Kuva 4**

**Kuitenkin kaksi miestä, Joosua ja Kaleb, jotka olivat myös tutkimassa maata, kertoivat ihan eri viestin: 4. Moos. 14:7-9.** Joosua ja Kaleb näkivät sen maan Jumalan lupausten mukaisena maana. He myös uskoivat, että Jumala auttaisi heitä voittamaan heidän vihollisensa, jotka siellä nyt asuivat. He näkivät Jumalan mahdollisuudet ja voiman; he luottivat Jumalaan ja Hänen lupauksiinsa ja tahtoivat rohkeasti astua eteenpäin. Kaleb rohkaisi muitakin luottamaan, että Jumala vie eteenpäin ja täyttää lupauksensa, näytti tilanne ihmissilmin kuinka epätoivoiselta tahansa. **Kun Jumala on kanssamme, me voitamme ne. Ketä kansa uskoi? Joosua ja Kaalebia, vai niitä 10 miestä, jotka sanoivat: ”Emme voi voittaa kanaanilaisia! He ovat liian vahvoja!”**

**Essi ja Elmeri**

**Israelilaiset uskoivat niitä 10 miestä, jotka toivat toivottomia viestejä.** Vaikka kansa oli nähnyt Jumalan antavan heille ruokaa ja vettä erämaassa ja suojelevan heitä vihollisilta, he epäilivät, pitäisikö Hän heistä yhä huolta ja antaisiko Jumala heille varmasti sen maan.

**Sinäkin olet voinut kuulla erilaisia tarinoita taivaassa. Sinulle on voitu jopa sanoa, ettei taivasta ole olemassakaan, elämä päättyy kuolemaan.** Tai sulle voidaan myös kertoa, että kaikki pääsee taivaaseen, on vain yksi paikka missä elämä kuoleman jälkeen jatkuu. Mut kumpikaan niistä ei oo totta. Raamattu opettaa meille, että taivas on totta, se on parasta, mitä ikinä voit saada. Ja sinne pääsee jokainen, joka uskoo Jeesukseen. Kun sinä uskot Jeesukseen, voit olla varma, että pääset taivaaseen.

**Sinä voit joskus epäillä, että pitääkö Jumalan sana ja lupaukset oikeasti paikkansa.** Voit epäillä myös pääsyäsi taivaaseen, kun koet itsesi epäonnistuneeksi. Tai pelkäät, että jaksa kaikissa vaikeuksissa luottaa Jumalaan, vaan luovut hänestä. Joudut valitsemaan, ketä kuuntelet, ketä uskot. Itseäsi, toisia ihmisiä, vai sitä mitä Jumala itse Raamatussa sanoo: Muista, että Jeesus on sanonut: **Joh. 10:28.** Ja Vaikka näytäs siltä, että matkassa on esteitä ja monia vaikeuksia, sinä et joudu koskaan hukkaan, kun uskot Jeesukseen, sillä Hän on voimakas viemään sut kaikkien ongelmien läpi, perille Taivaaseen asti.

**Kuva 5**

Kansa oli vihainen ja uhkasi kivittää Joosuan ja Kalebin, jotka halusivat rohkaista toisiakin uskomaan, että Jumala vie heidät perille luvattuun maahan. Silloin Jumala itse ilmestyi, sillä kaikki kansa näki, kuinka Jumalan läsnäolo täytti pyhäkköteltan, Jumalan läsnäolon paikan. He ymmärsivät, että Jumala toimii. Jumala puhui Moosekselle: ”Kuinka kauan nämä ihmiset hyljeksivät minua? Kuinka kauan aikaa kuluu, kunnes he uskovat Minuun? Olen tehnyt heille ihmeitä. Nyt aion tuhota heidät kauhealla sairaudella, mutta sinusta minä teen suuren kansan.”

**Mooses sano Jumalalle:** ”Jos tuhoat oman kansasi, egyptiläiset kuulevat siitä ja sanovat: ’Jumala ei kyennyt viemään kansaansa lupaamaansa maahan. Hän on tappanut heidät autiomaahan.’ Näytä Jumala nyt voimasi suuruus. Anna tälle kansalle anteeksi, niin kuin olet tehnyt siitä lähtien, kun he lähtivät Egyptistä.” Jumala vastasi Moosekselle, että Hän antaa anteeksi, mutta yksikään ei pääse perille Kanaanin maata, paitsi Joosua ja Kaleb. Kansa joutuu takaisin autiomaahan, missä he joutuvat elämään neljäkymmentä vuotta, kunnes kaikki aikuiset ovat kuolleet ja uusi sukupolvi on noussut. Sitten Joosua, Kaleb ja uusi sukupolvi pääsevät luvattuun maahan. **Kun ihmiset kuulivat sen, he olivat murheissaan.**

**Kuva 6**

Varhain seuraavana aamuna he päättivät lähteä leiristä. He sanoivat, että ”Me tiedämme tehneemme syntiä. Me lähdemme nyt Kanaanin maahan”. Mooses kuitenkin varoitti: "Te rikotte Jumalan käskyä vastaan. Jumala ei kulje teidän kanssanne, koska olette luopuneet Hänestä. Te häviätte taistelun Kanaanin maan kansoja vastaan." Mutta israelilaiset menivät ja vuorilla asuvat amalekilaiset ja kanaanilaiset hyökkäsivät heidän kimppuunsa, ja monta heistä kuoli. **Vaikka israelilaiset olivat kuulleet Jumalan puhuvan heille, he eivät uskoneet. He halusivat toimia oman päänsä mukaan. He luulivat tietävänsä, mikä oli parasta ja miten perille pääsee.**

Synti, tottelemattomuus Jumalaa kohtaan, tuo mutkia minun ja sinunkin matkaasi. Sullekin voi tulla matkalla sakkokierroksia, niin kuin israelilaisetkin joutuivat autiomaahan takaisin. Voit joutua kulkemaan kuin erämaassa, kokemaan elämää, mikä ei oo niin ihanaa ja mielekästä. Mutta Jumala ei sua hylkää, äläkä sinä hylkää Jumalaa. Taivas on aina taivas. Oli elämäsi kuinka vaivalloista tahansa, taivaassa sitä ei enää muistella. Jumala antaa rakkaudessaan sulle kaikki syntisi anteeksi, Jeesuksen tähden. Hänen päämääränsä on johdattaa sut perille asti ja sen hän varmasti tekee. Kulje siis rohkeasti Jumalan kanssa eteen päin, kerran me riemuitaan yhdessä taivaassa. Eikös juu! Luotetaan Jeesuksen lupaukseen: **Joh. 10:28.**

**Kuva 7**

Israelin kansa joutui lähtemään sakkokierrokselle. Mut ei Jumala heitä sinne hylännyt. Lopulta koitti se päivä, jolloin kansan uusi sukupolvi pääsi perille Luvattuun maahan. Mutta jatketaanpa taas ensi kerralla.

**Jatka lausetta omin sanoin...**

1. Israelin kansa oli matkalla Egyptistä... (minne?)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Jumala oli sanonut, että Luvattu maa on... (millainen?)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kun israelilaiset tulivat Luvatun maan rajalle 12 miestä lähettiin...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kun miehet palasivat, he toivat mukanaan...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kymmenen miestä kertoi, että Luvatussa maassa....

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Joosua ja Kaaleb kertoivat, että Luvattu maa...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Israelilaiset uskoivat...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Vaikka kansa kuuli Jumalan puhuvan heille, he ...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kansa joutui palamaan 40 vuodeksi ...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Vastaa omin sanoin:**

1. Millainen paikka taivas on?
2. Miten taivaaseen pääsee? Mistä sen voi tietää?

**Essi ja Elmeri Mooses, tutkimusmatka Luvattuun maahan**

* **Ennen opetusta**

Elmeri: Moi Essi! Joko sä kuulit, minne me mennään leirikouluun?

**Essi: Joo, valitettavasti kuulin, vaikken muistakaan sen paikan nimeä enää.**

Elmeri: Miten niin valitettavasti? Mikset sä oo yhtään innoissaan?

**Essi: Miksi olisin? Tytöt kerto välitunnilla, että se on ihan surkea paikka. Majoituspaikat on ankeat ja vanhat eikä siellä ole mitään kivaa tekemistäkään. En mä tahdo sinne mennä.**

Elmeri: Mistä sä oikein puhut? Mistä ne tytöt mitään tietää?

**Essi: Ne on käynyt siellä.**

Elmeri: Jaa, mä luulen, että ne on vaan kulkeneet ohi, eivät ainakaan oon tutustuneet tarkemmin.

**Essi: Miten niin?**

Elmeri: Meidän ope kertoi ja näytti kaikenlaisia hienoja esitteitäkin siitä paikasta.

**Essi: Mut onks ope käynyt siellä?**

Elmeri: On toki. Siellä on vaikka mitä hienoa; kiipeilyseinät, mäkiautorata, uimahalli, seikkailuratoja ja hyvää ruokaa! Unohtamatta majoituspaikkaakaan, sekin näytti kuvissa siistiltä!

**Essi: Hmm. Miten voi samasta paikasta kertoa niin erilaisia asioita. Kumpaako tässä nyt pitäis uskoa?**

Elmeri: Mä uskoisin opettajaa; opehan se on luvannut meidät sinne viedä.

**Essi: Hmm. Mistä mä milloinkin voin tietää, että minne kannattaa mennä ja kenen puheita kannattaa uskoa?**

Elmeri: Siinäpä vasta kysymys. Mut mä haluaisin tietää, että millaista on taivaassa.

**Essi: Täh, mistä se sulle nyt tuli mieleen?**

Elmeri: No, kaverit puhui koulussa, että taivaassa vaan soitellaan harppua, istutaan hartaana kuin kirkonpenkissä. Ei he sinne ees halua.

**Essi: Mut mun mummo on kertonut, että taivaassa on huippukivaa. Jumala on järjestänyt meille sinne kunnon juhlat, eikä siellä oo mitään kurjaa…**

Elmeri: Niin, mutta kenenpä puheita sitä kannattaa uskoa?

**Essi: Siinäpä vasta kysymys… Nyt kuitenkin kuunnellaan, mitä Jumala puhuu Raamatussa tällä kertaa.**

**Essi ja Elmeri Mooses, tutkimusmatka Kanaanin maahan**

* **Opetuksen välissä**

Elmeri: Mä ainakin oisin uskonut Joosuaa ja Kaalebia. Mukavampi on uskoa hyviä viestejä.

**Essi: Niin, mutta huonojen viestien tuojia oli enemmän.**

Elmeri: Totta, mutta onko yleinen mielipide aina oikein?

**Essi: No, ei tietenkään oo. Toivottavasti ne uskoivat Joosuaa ja Kaalebia, koska hehän luottivat Jumalaan.**

**Essi ja Elmeri Mooses, tutkimusmatka Kanaanin maahan**

* **Opetuksen jälkeen**

Elmeri: Essi, saitko sä vastauksen kysymykseesi, että kenen puheita kannattaa uskoa?

**Essi: Joo! Kannattaa uskoa matkanjohtajaa ja kulkea sen ohjeitten mukaan, niin homma toimii ja määränpää on paras mahdollinen.**

Elmeri: Täh? Ketä matkanjohtajaa?

**Essi: Jumalaa tietty. Jumalahan on antanut meille tämän elämän, joka on kuin matka. Tää matka alkoi, kun me synnyttiin ja määränpäämme on taivas.**

Elmeri: Niin niin, nyt mä ymmärrän. On tosi mahtavaa, että meidät on luotu taivasta varten.

**Essi: Jumala itse on myös kertonut meille tärkeimmät asiat siitä, millainen taivas on ja miten sinne pääsee.**

Elmeri: Vaikka me ei tiedetä tarkasti millaista taivaassa on, me tiedetään, että siellä on huippuhyvä olla ja elää. Siellä varmasti parempaa kuin osaamme ikinä edes ajatella.

**Essi: Siellä ei ole kipua, kukaan ei kiusaa, ei oo pimeää, eikä palella, ei oo mitään syntiä, eikä kukaan kuole. Siellä on siis täydellistä, ihan parasta!**

Elmeri: Voih, mä haluaisin jo sinne!

**Essi: Kyllä me siellä taivaassa vielä ehditään olla. Nyt on aika kertoa kaikille muillekin, että taivas on totta ja sinne pääsee Jeesukseen uskomalla.**

Elmeri: Ja jo nyt saadaan elää Jeesuksen kanssa! Iankaikkinen elämä Jeesuksen kanssa on meillä jo nyt.

**Essi: Ja sitten kun tämä elämä täällä maan päällä päättyy, on kuin avautuisi uusi maailma, jossa elämä jatkuu. Sitä kutsutaan taivaaksi.**

Elmeri: Vähän kuin monissa peleissä, kun yhden tason selvität, sit avautuu uusi maailma.

**Essi: Vähän niin kun joo. Mut Elmeri, mä taidan uskoa, että se mitä ope kertoi siitä leirikoulupaikasta, on totta, kun opehan on sen matkan johtaja.**

Elmeri: Totta! Kyllä se varmasti vie meidät tosi mukavaan leiripaikkaan!

**Essi: Mä haluisin jo lähtee sinne leirikouluun, sillä se mitä kerroit, kuulosti niin hyvältä.**

Elmeri: Meillä on niin paljon hyvää, mitä odottaa.

**Essi: Mutta taivas on ihan parasta! Siellä me kerran riemuitaan yhdessä. Jippii!!**